Zambezi
Zambezi vel rarius Zambesi est flumen in Africa meridionali. In Zambia initium capit et per Angoliam, Namibiam, Botswanam, Zimbabuam, Malaviam et Tanzaniam fluens in Mozambico in fretum Mozambicense Oceani Indici effunditur. Circiter 2574 chiliometra patet. Aqua cadens Victoriae reginae Zambezi fluminis cataracta est. Accolarum Zambezii Shire nominanda est, quae aquas lacus Malaviani fert. Kariba, receptaculum aquae volumine in toto orbe terrarum amplissimum, in Zambezi constructum est.